முன்னும் பின்னும் தடவிப் பார்த்தார். “ இதா கணக்குப் போடுது ? " என்று திரும்பத் திரும்பக் கேட்டார். “ ஆமா ” என்றது கோமதி. “ நீயே வச்சுக்கோ ” என்று அதைத் திருப்பிக் கொடுத்தார். அதன்பின் அன்று ராவுத்தரால் பேசமுடியவில்லை. அவருக்கு வாயைக் கெட்டிவிட்டது. உடலசைவுகூட இல்லை. ஸ்தம்பித்துப் போய் சுவரில் சாய்ந்து கொண்டிருந்தார். அன்று நானும் கோமதியும் தான் மாறிமாறி பில் போட்டோம். நீண்ட நேரம் கழித்து தாத்தாவின் தொடையை நோண்டி , “ ஏன் தாத்தா பேசமாட்டேங்குறீங்க ? " என்றது கோமதி. அதற்கும் அவர் பதில் சொல்லவில்லை. 379